CELEX: 32005R0179
Language: lv
Date: 2005-02-02 00:00:00
Title: Komisijas Regula (EK) Nr. 179/2005 (2005. gada 2. februāris), ar ko groza Regulu (EK) Nr. 1917/2000 attiecībā uz datu nosūtīšanu Komisijai

3.2.2005   
            
            
               LV
            
            
               Eiropas Savienības Oficiālais Vēstnesis
            
            
               L 30/6
            
         
      KOMISIJAS REGULA (EK) Nr. 179/2005
   (2005. gada 2. februāris),
   ar ko groza Regulu (EK) Nr. 1917/2000 attiecībā uz datu nosūtīšanu Komisijai
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1995. gada 22. maija Regulu (EK) Nr. 1172/95 par statistiku, kas attiecas uz Kopienas un tās dalībvalstu preču tirdzniecību ar ārpuskopienas valstīm (1), un jo īpaši tās 11. un 13. pantu,
   tā kā:
   
               (1)
            
            
               Eiropas Parlamenta un Padomes 2004. gada 31. marta Regulā (EK) Nr. 638/2004 par Kopienas statistiku dalībvalstu savstarpējās preču tirdzniecības jomā un par Padomes Regulas (EEK) Nr. 3330/91 (2) atcelšanu, kuru piemēro no 2005. gada 1. janvāra, ir noteikta vienota juridiskā sistēma sistemātiskai Kopienas statistikas datu apkopošanai dalībvalstu savstarpējās preču tirdzniecības jomā.
            
         
               (2)
            
            
               Lai minēto sistēmu pielāgotu dalībvalstu savstarpējās preču tirdzniecības statistikas kopējo datu nosūtīšanas laikam, šis laiks ir jāsamazina no 6 nedēļām līdz 40 dienām.
            
         
               (3)
            
            
               Saskaņā ar Padomes regulāriem paziņojumiem Ekonomiskās un monetārās savienības uzraudzības vajadzībām tirdzniecības statistika ir jāiesniedz steidzami.
            
         
               (4)
            
            
               Tādējādi attiecīgi jāgroza Komisijas 2000. gada 7. septembra Regula (EK) Nr. 1917/2000 par noteikumiem Padomes Regulas (EK) Nr. 1172/95 īstenošanai attiecībā uz ārējās tirdzniecības statistiku (3).
            
         
               (5)
            
            
               Šajā regulā paredzētie pasākumi ir saskaņā ar atzinumu, ko sniegusi Komiteja par statistiku attiecībā uz preču tirdzniecību ar trešām valstīm,
            
         IR PIEŅĒMUSI ŠO REGULU.
   1. pants
   Regulas (EK) Nr. 1917/2000 32. pantu aizstāj ar šādu pantu:
   
      “32. pants
      1.   Dalībvalstis apkopo:
      
                  a)
               
               
                  apvienotos rezultātus definē katrai plūsmai kā kopējo tirdzniecības vērtību ar ārpuskopienas valstīm un sadalījumā pēc produkta atbilstīgi Standartizētās starptautiskās tirdzniecības klasifikācijas nodaļām (3. pārskatīšana);
               
            
                  b)
               
               
                  pamata regulas 10. panta 1. punktā izklāstītos detalizētos rezultātus.
               
            2.   Dalībvalstis nekavējoties nosūta datus Komisijai saskaņā ar:
      
                  a)
               
               
                  1. punkta a) apakšpunktu, ne vēlāk kā 40 dienas pēc atskaites perioda beigām;
               
            
                  b)
               
               
                  1. punkta b) apakšpunktu, ne vēlāk kā 42 dienas pēc atskaites perioda beigām.”
               
            
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2005. gada 1. marta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 2. februārī
      
         
            Komisijas vārdā —
         
         
            Komisijas loceklis
         
         Joaquín ALMUNIA
         
      
   
   
      (1)  OV L 118, 25.5.1995., 10. lpp. Regulā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      (2)  OV L 102, 7.4.2004., 1. lpp.
   
      (3)  OV L 229, 9.9.2000., 14. lpp. Regulā grozījumi izdarīti ar Regulu (EK) Nr. 1669/2001 (OV L 224, 21.8.2001., 3. lpp.).